Iloa arkeen
Tervetuloa seuraamaan Iloa arkeen -ohjelmaa.
Uskon, että opetus on hyödyksi.
Tänään opetan tunne-elämän eheytymisestä.
Aloitankin tänään aika herättävällä väittämällä.
Voimme joko vikistä tai viedä, mutta emme kumpaakin yhtaikaa.
Joskus tunteet yrittävät saada meidät säälimään itseämme.
Se on melkeinpä pahinta mahdollista ajanhukkaa.
Jumala antaa sinulle voiman voittaa kaikki tilanteet, -
mutta sinun täytyy olla valmis luopumaan itsesäälistä.
Toivon, että nautit opetuksesta.
On syitä, miksi meistä on tullut sellaisia kuin olemme.
Jotkin asiat elämässämme ovat johtaneet siihen, mitä olemme.
Emme kuitenkaan saa käyttää sitä tekosyynä sille, -
ettei meidän tarvitse muuttua.
Se on ollut iso asia, joka minun on pitänyt oppia.
Minulla oli ongelma nöyrtymisen kanssa, koska minua määräiltiin.
Minulla on ongelma tämän takia.
Minulla on pelkoja, jotka aiheutuivat tuosta.
Kaikki se oli totta! Mutta Jumala sanoi: -
Älä käytä sitä tekosyynä sille, ettei sinun tarvitse muuttua.
Parannan sinut, jos päästät minut elämäsi jokaiselle alueelle.
Kanna täysi vastuu teoistasi.
Vaikka käyttäytymisesi johtuu menneisyyden iskuista, -
älä käytä sitä tekosyynä sille, ettei sinun tarvitse muuttua.
Seuraava kohta on paha pala.
Nro 6: Kohtaa totuus.
"Asenteeni on huono"
"Minä olen ongelma, eivät kaikki muut"
Missä istuvat ne, jotka ovat kanssani samaa mieltä?
On vaikeaa, kun Jumala sanoo: "Vika on sinussa, -
ei puolisossasi tai pomossasi.
Et ole onneton sen vuoksi, mitä et omista.
Sinä tässä olet ongelmana, et olisi onnellinen, vaikka tekisin mitä."
Niinpä...
Minun piti lopulta katsoa itseäni peilistä ja sanoa itselleni: -
"Tiedätkö mitä, Joyce? Vanhempasi eivät rakastaneet sinua"
Joskus yritämme saada koko ikämme sellaista, mitä ei voi saada
Ihmiset ovat neuvottomia, koska kukaan ei antanut sitä heille.
Ajattelin, että ongelma oli kaikissa muissa.
Jos Dave tekisi sitä tai tätä. Ellei Dave tekisi sitä tai tätä...
Eräänä päivänä rukoilin, että Dave muuttuisi.
Jumala sanoi: ongelma ei ole Davessa.
Yritäpä nielaista se.
Ellen olisi nielaissut, en olisi tässä tänään.
En olisi puhumassa tässä.
Tekisin varmasti jotakin, mutta en tätä.
Et pääse Jumalan osoittamaan paikkaan, ellet kohtaa totuutta.
Jos te pysytte minun sanassani, te olette minun opetuslapsiani
ja te tulette tuntemaan totuuden, ja totuus tekee teidät vapaiksi
Joh. 8:31-32 Totuus tekee teidät vapaiksi.
Minua ei tee vapaaksi totuus jostakusta toisesta, -
minut tekee vapaaksi totuus minusta itsestäni.
Daavid teki synnin Batseban kanssa.
Kului kokonainen vuosi, mutta hän ei kohdannut totuutta.
En tiedä, minkälaisia tekosyitä hän keksi.
Kun luin tarinan hiljattain, huomasin mielenkiintoisen asian.
Raamatussa sanotaan, että oli kevät -
ja kuninkaiden sotaanlähdön aika, mutta Daavid jäi kotiin, -
ja lähetti miehensä sotaretkelle.
Silloin hän näki katolta Batseban peseytymässä.
Jos Daavid olisi ollut siellä, missä hänen olisi pitänyt olla...
Kuinkahan moni meistä jää kotiin, kun Jumala käskee meidän lähteä?
Kuinkahan moni tämän kaupungin asukkaista -
sai kehotuksen Jumalalta tulla tähän kokoukseen, -
mutta he jäivät kotiin syömään donitseja ja katsomaan piirrettyjä.
He kokevat jonkin kiusauksen ja he lankeavat, -
koska he eivät ole siellä, minne Jumala käski heidän mennä.
Kun oli kuninkaiden sotaanlähdön aika, -
Daavid lähetti sijastaan jonkun muun ja jäi itse kotiin.
Hän näki katolta Batseban ja teki aviorikoksen tämän kanssa.
Batseba tuli raskaaksi. Daavidin piti mennä yhä syvemmälle.
Hänen piti tapattaa Batseban mies.
Sitten hänen piti alkaa valehdella.
Kului kokonainen vuosi, mutta Daavid ei kohdannut totuutta.
Hän ei ehtinyt tekosyiden keksimiseltä, syyttelyltä...
Psalmissa 51 sanotaan: totuutta sinä tahdot salatuimpaan saakka
Ensimmäinen kohdattava totuus on totuus itsestämme.
Ellet pidä elämästäsi, älä syyttele siitä muita.
Ota hieman vastuuta itsekin.
Jos tavarasi ja omaisuutesi ovat siivottomassa kunnossa, -
mikset myönnä, ettet pidä huolta omaisuudestasi?
Jos olet velkaantunut, mikset myönnä, että elät yli varojesi -
ja että 3 viimeisen luottokortin hankkiminen oli virhe, -
Jumala on käskenyt minua maksamaan velat pois, ei velkaantumaan lisää.
Miksi emme puhu asioista niiden oikeilla nimillä, -
siten että kohtaamme totuuden ja itsemme, -
sanomme sen ääneen ja pääsemme siitä yli, -
jotta alamme eheytyä, amen?
Haluan eheytyä!
Miten ihanaa se oli, kun Daavid kohtasi totuuden, -
Jumalan läsnäolo ja ilo palasivat.
Totuuden kohtaaminen kannattaa. Se voi olla tuskallista, -
mutta se on sen arvoista.
Amen?
Se tekee kipeää, mutta on sen arvoista.
Joskus kannattaa kertoa jollekulle toiselle.
Jaak. 5. luvussa sanotaan: -
Tunnustakaa syntinne toisillenne, jotta parantuisitte.
Joskus rumat asiat eivät poistu elämästämme, -
ellemme tunnusta niitä jollekulle, -
sillä Saatana haluaa pitää ne piilossa.
Näyttää siltä, että niin kauan kuin ne ovat piilossa, -
ne hallitsevat meitä.
Jos sanot jollekulle: "Rukoile kanssani erään asian vuoksi.
Ongelmani on kateus erästä henkilöä kohtaan, -
enkä halua olla sellainen. Rukoile kanssani."
Silloin se asia murtuu.
Niin kauan kuin ajattelet: "En voi puhua siitä. -
Mitähän hekin ajattelisivat?"
Piilottelet sitä ja taistelet sitä vastaan -
etkä mene eteenpäin, koska se pitää päästää ulos.
Kun ihmisille yrittää puhua heidän elämänsä ydinasioista, -
he lähtevät karkuun niin nopeasti, ettei se ole edes hauskaa.
"En halua puhua siitä nyt."
"Pidän huolta omista asioistani. Ei puhuta siitä."
Juuri niin
Jumala alkaa koskettaa niitä alueita, -
joita emme ole valmiita avaamaan.
Kohta numero 7: -
Kun alkaa tuntua kipeältä tai vaikealta, älä pakene.
Joona pakeni
Jumala käski hänen tehdä jotakin, mitä hän ei halunnut tehdä.
Onko se sinulle tuttu tilanne?
Jumala saattaa käskeä sinun vastustaa jotakuta.
Et ehkä halua sitä, koska elämäsi yllä on pelon henki.
Pääset siitä yli vain tekemällä sitä, mikä sinua pelottaa.
Jumala voi käskeä sinun vastustaa jotakuta, mutta juokset karkuun.
Jumala käski Joonan mennä Niniveen
mutta tämäpä lähti veneellä täysin päinvastaiseen suuntaan, Tarsisiin.
Tarina on teille tuttu.
Joona vietti 3 päivää valaan vatsassa.
Minne hän lopulta päätyi? -Sinne minne Jumala käski.
Olen huomannut, että mitä tahansa pakenetkin, -
miten kauan siinä meneekin, Jumala tuo sinut takaisin.
Ja sinun pitää kohdata se, ja hoitaa asia.
Mooses pakeni Egyptistä.
Jumala ei koskaan käskenyt hänen paeta.
Jumala ei koskaan käskenyt hänen tappaa sitä egyptiläistä.
Hän toimi lihassaan.
Hän meni asioiden edelle niin kuin monet meistä tekevät.
Jumala antaa sen anteeksi. Hän hoitaa sen.
Mooses tappoi egyptiläisen. Hän jäi kiinni.
Sitten Mooses pelkäsi rangaistusta ja lähti pakoon -
40 vuodeksi erämaahan.
Kun Jumala ilmestyi hänelle palavasta pensaasta, -
Hän käski Mooseksen mennä takaisin Egyptiin.
Juuri sinne, mistä Mooses oli paennut.
Elia pakeni Iisebeliä.
Jumala ei koskaan käskenyt hänen lähteä pakoon.
Hän pakeni erämaahan.
Herra etsi hänet.
Herra virvoitti Elian, palveli häntä, -
sitten Hän nuhteli Eliaa ja lähetti hänet takaisin Damaskoon.
Lue siitä itse 1 Kun 19. luvusta.
Jumala lähettää sinut takaisin sinne, mistä pakenet, -
sillä Hän ei antanut meille Henkeä, jotta voisimme juosta karkuun.
Jos tarkastelet Jumalan sota-asua Ef. 6. luvussa, -
huomaat, että selkäosa ei ole suojattu millään tavalla.
Jumala ei halua, että juoksemme karkuun.
Halleluja
Avaa 1. Moos. 16
Uskon, että tämä opetus auttaa monia ihmisiä vapautumaan, -
kun he katsovat ohjelmaani televisiosta.
Jumala haluaa auttaa sinua.
Hänellä on hyvä suunnitelma elämäsi varalle.
Raamatussa sanotaan, -
että Jeesus tuli, että meillä olisi elämä ja yltäkylläisyys.
Sinä voit eheytyä
Sinun ei tarvitse elää puolivaloilla, -
ulkona Jumalan suunnitelmasta.
Eheytyminen on prosessi, joka on käytävä läpi.
1. Moos. 16 -luvun tarina on meille tuttu.
Abram ja Saarai olivat saaneet lupauksen Jumalalta.
Lupauksen täyttyminen kesti kauemmin kuin he halusivat.
He saivat loistoidean.
Kuulostaako tutulta?
Sarai sanoi: Minäpä tiedän, miten Jumala haluaa tämän menevän.
Sain idean.
Abram, et usko, mitä Jumala näytti minulle.
Annan sinulle Haagarin sivuvaimoksi.
Tyhmää, tyhmää, tyhmää
Makaa hänen kanssaan, jotta hän tulee raskaaksi, -
ja synnyttää minulle lapsen.
Minkälainen typerys täytyy olla, että antaa miehensä toiselle?
Niinpä Abram otti Haagarin.
Haagar tuli raskaaksi.
Sitten hän ylpistyi.
"Minä olen raskaana, sinä et ole.
Synnytän Abramille pojan."
Sarai ei pitänyt tilanteesta.
Luemme siitä tarkemmin vähän myöhemmin.
Sarain piti puuttua Haagarin toimiin.
Luemme jakeesta 6: Abram sanoi Saaraille: -
Katso, orjattaresi on sinun vallassasi, -
tee hänelle, mitä tahdot. Niin Saarai kuritti häntä, -
ja hän pakeni hänen luotaan. Ja Herran enkeli tapasi hänet
vesilähteeltä erämaassa sen lähteen luota, joka on Suurin tien varressa
Ja hän sanoi: Haagar, Saarain orjatar, -
mistä tulet ja mihin menet?
Hän vastasi: Olen paossa emäntääni Saaraita.
Ja Herran enkeli sanoi hänelle: Palaa emäntäsi tykö -
ja nöyrry hänen kätensä alle. Minä pidän sinusta huolta.
Kun pakenemme, Jumala ei voi pitää meistä huolta.
Joskus on otettava askel eteenpäin, -
mutta älä pakene vain siksi, kun tuntuu epämukavalta.
Kohta numero 8: -
Jos sinua on loukattu, anna anteeksi ja päästä irti kokonaan.
Loukkaantuneet ihmiset satuttavat muita ihmisiä.
Jos olet itse toiminut väärin, anna itsellesi anteeksi.
Jos olet tehnyt jotakin tyhmää -
ja kadut edelleenkin menneisyyden virheitä, -
anna itsellesi anteeksi.
Matt. 18:ssa kerrotaan kuninkaasta, joka vaati velanmaksua mieheltä, -
jolla ei ollut millä maksaa.
Raamatussa sanotaan, että hän ei voinut maksaa.
Saatamme vaatia tiliä ihmisiltä, jotka eivät voi maksaa.
Joiltakin teistä on ryöstetty jotakin, -
mitä ei kukaan voi antaa takaisin, saatikka se, joka sen otti.
He eivät voi tehdä sitä.
Jesaja 61:7:ssä sanotaan: -
Häpeänne hyvitetään teille kaksin kerroin.
Annan kaksinkertaisen kunnian entisen häpeän sijaan.
Kostan vihollisillenne.
Näiden raamatunkohtien ansiosta olen selviytynyt.
Lopeta vihaaminen ja anna anteeksi.
Päästä irti kokonaan.
Älä kohtele ihmisiä ikään kuin he olisivat sinulle velkaa.
Muistan erään naisen, joka kävi kokouksessani.
Hänen aviomiehellään oli ollut toinen nainen.
Nainen sanoi, että hän ei lähde, mutta mies on velkaa hänelle.
Mies saa maksaa.
Sillä asenteella ei tule mitään.
Ensinnäkin, nainen ei ollut antanut anteeksi.
Toiseksi, suhde ei tule toimimaan.
Tiedän, että tilanteet eivät ole yksinkertaisia, -
mutta jos annat anteeksi, et voi roikkua menneessä.
Se ei ole mahdollista.
Se repii kahtaalle.
Monet ihmiset kurottautuvat tulevaisuutta kohti, -
mutta he eivät halua päästää irti menneestä, -
ja se on hyvin raastavaa.
Raamattu todistaa monessa kohdassa, että kosto on Jumalan.
"Minä olen maksava", "Herra on tuomitseva kansansa"
"Minä hoidan ongelmat elämässänne"
Niin sanotaan kaikkialla Raamatussa
Anteeksianto ei ole tunne, joka sinulla on tai jota ei ole.
Anteeksianto on Jumalan askelten seuraamista
kohti paranemista siitä, mitä joku on tehnyt sinulle.
Sinun on sanottava: Annan anteeksi sille ja sille, -
Jumala, päästän tässä hetkessä irti heistä ja annan heille anteeksi.
Sanon tänään: he eivät ole minulle mitään velkaa.
Peruutan velan, päästän siitä irti ja annan sen mennä.
Jumala, uskon, että mitä tahansa minulle kuuluukin, -
Sinä annat maksat minulle - kaksinkertaisesti!
Jumala ei voi palkita meitä, jos yritämme hoitaa asian itse.
Jumalan taloudessa sen tekee joko Hän tai me.
Jos itse ryhdymme toimiin, Hän vetäytyy ja odottaa.
Rukoilemme vihollistemme puolesta.
Lakkaamme puhumasta pahaa.
Lakkaamme puhumasta siitä, mitä he ovat tehneet meille.
Odotamme, että Jumala muuttaa tunteemme.
Hän tekee niin, jos teemme, mitä Hän pyytää.
Kohta numero 9: -
Lopeta syyttely ja siirry eteenpäin
1. Moos. 16 -luvussa, jota jo luimme, -
Sarai suostutteli Abramin ottamaan toisen naisen -
ja kun asiat eivät sujuneetkaan toivotulla tavalla, -
Sarai syytti Abramia.
Aadam ja Eeva
Saatana vietteli Eevan. Eeva söi omenan.
Eeva antoi omenan Aadamille. Aadam söi myös.
Kun Aadam jäi kiinni, mitä hän sanoi Jumalalle?
-Jumala, tuo nainen, jonka sinä annoit minulle.
Joskus syytämme jopa Jumalaa.
Nainen, jonka sinä annoit minulle.
Hän aiheutti kiusauksen ja siksi tein sen.
Eeva puolestaan sanoi: -
Paholainen, se käärme, kiusasi minua.
Kukaan ei halunnut kantaa vastuuta.
Syyttely, syyttely...
On sinun syysi, jos myöhästymme kirkosta.
Meillä ei ole rahaa, sen vuoksi, mitä sinä ostelet.
Näyttää siltä, että tämä puoli on tänään suosiossa.
Onko jollakulla teistä...
Emmekö olekin sellaisia? Eikö olekin ihmeellistä?
Jos jokin menee pieleen, alamme heti etsiä syyllistä.
Näin se on, tämä on totta.
Sama juttu meidänkin kotona.
Se on sinun syysi, ei minun, sinun...
Se periytyy ihmisen luonteessa. Emme halua kantaa vastuuta.
Emme halua myöntää, että jos olisin mennyt nukkumaan ajoissa, -
olisin myös herännyt ajoissa.
Jos olisin tänä aamuna toiminut järkevästi -
ja lähtenyt kotoa ajoissa, en olisi myöhässä.
Mutta myöhästymisen syynä ovatkin ne, jotka soittivat minulle
Niinpä, mutta sinun ei olisi tarvinnut puhua heidän kanssaan.
Amen?
Tai elämme yli varojemme tai jotakin muuta.
Sama juttu siinäkin. Emme halua kantaa vastuuta.
Minun pitäisi tarkistaa tilini saldo, mutta en millään ehdi.
Meillä kaikilla on tasan tarkkaan sama määrä aikaa.
Miksi sitten jotkut ihmiset saavat elämässään aikaan valtavia asioita
kun taas toiset ovat pelkkiä tyhjäntoimittajia.
Juju on siinä, mihin päätämme käyttää aikamme.
Voi kun saarnaan hyvin, kiitos.
Jos haluat syyttää jotakuta, -
syytä sitä, joka sen on ansainnut, Paholaista.
Emmehän me taistele ihmisiä vastaan vaan henkivaltoja ja voimia vastaan
Kerron nyt raamatullisen salaisuuden, joka muuttaa elämäsi.
Näin maksat takaisin Paholaiselle: -
Ryhdy auttamaan niin monia ihmisiä kuin vain suinkin voit.
Kohta numero 10
Onnistuin!
Nro 10: Anna Pyhän Hengen päättää asioista elämässäsi
Hän on ainoa, joka tietää ajoitukset ja tavat.
Hän tietää, mitä pitää paljastaa, -
ja mikä on oikea aika ja tapa.
Hän on ainoa, joka voi eheyttää -
ja parantaa sinut jättämättä arpia.
Amen?
Olet ehkä tilanteessa, jossa itsekin olin monta vuotta.
Saatat ajatella, että Jumala on kiinnostunut hengestäsi -
mutta Hän ei välitä tunne-elämäsi haavoista.
Haluan sanoa, että Hän haluaa parantaa tunne-elämäsi, -
mielesi, kehosi, ihmissuhteesi, taloutesi ja henkesi.
Hän haluaa eheyttää sinut kaikilla elämäsi alueilla, -
mutta sinun on annettava elämäsi Jumalan johdettavaksi.
Hän on ainoa, joka voi parantaa jättämättä arpia.
Tänään tarjouksessa on ihana opetussarja, -
The Believer's Number One Enemy (Uskovan vihollinen nro 1).
Meillä on henkimaailman vihollisia, jotka lyövät kapuloita rattaisiin.
Uskon, että voit oppia paljon siitä, miten suojellaan itseä -
ja miten jatketaan kulkua, vaikka tuntuu, että hyökkäyksiä tulee.
Pysy kanavalla.
Tunteet ovat luultavasti uskovan vihollinen numero 1.
Tunteet pitävät uskovan poissa Jumalan tahdosta.
Ne voivat pitää uskovan lihan valtakunnassa.
Jos tunteesi määräävät, miten käyttäydyt, tunteesi sitovat sinua.
Opi katkaisemaan kahleet ja elämään hengen, ei lihan johtamana
The Believer's Number One Enemy (Uskovan vihollinen nro 1) -
on Joyce Meyerin 4-osainen opetussarja, -
joka auttaa käsittelemään ja erittelemään tunteita,
ja kokemaan tunteiden eheytymisen.
The Believer's Number One Enemy on saatavana nyt.
Soita ruudussa näkyvään numeroon -
tai käy osoitteessa www.joycemeyer.org
Elämä on täynnä yllätyksiä.
Huomaamme taistelevamme huolestumisen, hermostumisen, -
turhautumisen, epäilyn ja pelon ajatuksia vastaan, -
jotka voivat uuvuttaa meidät.
Ajattelin, että en voi saada tätä, en ole tarpeeksi hyvä, -
en ole sen arvoinen. Minun piti saada ajatukset hallintaan.
V:sta 1995 alkaen Joyce Meyerin menestyskirja -
Battlefield of the Mind (Mielen taistelukenttä), -
on auttanut miljoonia ihmisiä -
vapautumaan negatiivisista ajatuksista ja tunteista.
Nyt Joyce Meyer on kirjoittanut -
Battlefield of the Mind -mietelausekirjan.
Se opastaa syvempään rauhaan ja auttaa muuttamaan ajatustapoja.
Battlefield of the Mind -mietelausekirja -
sopii Raamatun tutkimiseen ja pienryhmätyöskentelyyn.
Uusi Battlefield of the Mind -kirja on saatavana nyt.
Tilaa kirja ruudussa näkyvästä numerosta -
tai Internet-osoitteesta www.joycemeyer.org
Jokainen luku oli järkeenkäypä.
Ajattelin, että se on suoraan minulle.
Shakki ja matti
Sammutan työkseni tulipaloja.
Mutta kun olen kotona -
sytytän tulia itse.
On olemassa enemmän kuin silmä pystyy näkemään.
Joyce Meyerin kuukausittain ilmestyvä lehti -
sisältää paljon mielenkiintoisia artikkeleita.
Tutustu Enjoying Everyday Life (Iloa arkeen) -lehteen.
Tilaa lehti ilmaiseksi soittamalla numeroomme.
Napsauta
Kirjaudu
Paina painiketta
Se on maailmanlaajuinen
Hauskaa
Joycen Internet-sivut osoitteessa www.joycemeyer.org
Siisti saitti
Se on loistava
Rakastan sitä
Käy Internet-sivulla www.joycemeyer.org
Joyce Meyer uskoo, että Jumalalla on elämääsi varten suunnitelma -
ja että sinulla on mahtava tulevaisuus.
Kumppanuutesi on tärkeä avain siihen tulevaisuuteen, -
koska Joyce pääsee vaikuttamaan säännöllisesti.
Hän antaa uusia näkemyksiä ja tietoja Sanasta television, -
opetusvideojen, lehden ja uutiskirjeiden kautta.
Lisäksi kun ryhdyt kumppaniksi, -
vaikutat miljoonien ihmisten elämään ympäri maailman.
Soita tai kirjoita meille ja auta meitä viemään mullistava sanoma -
jokaiselle kansalle, jokaiseen kaupunkiin, joka päivä.
Jos sinulla on tarpeita tai rukouspyyntöjä, -
ota yhteyttä, ja me rukoilemme kanssasi apua Jumalalta.
Käy myös Internet-sivuillamme: www.joycemeyer.org
Löydät sieltä tärkeitä tietoja toiminnastamme.
Voit katsella Joycen opetusvideoita
konferenssiaikatauluja ja käydä online-kirjakaupassa.
Ota yhteyttä tänään, kun jatkat matkaa iloiten arjesta.
Suomennos: Marianne Tenetz